CELEX: 52013DP0196
Language: da
Date: 2013-05-21 00:00:00
Title: Europa-Parlamentets afgørelse af 21. maj 2013 om anmodning om ophævelse af Spyros Danellis' immunitet (I) (2013/2014(IMM))

12.2.2016   
            
            
               DA
            
            
               Den Europæiske Unions Tidende
            
            
               C 55/132
            
         P7_TA(2013)0196
   Anmodning om ophævelse af Spyros Danellis' parlamentariske immunitet (I)
   Europa-Parlamentets afgørelse af 21. maj 2013 om anmodning om ophævelse af Spyros Danellis' immunitet (I) (2013/2014(IMM))
   (2016/C 055/24)
   
      Europa-Parlamentet,
   
               —
            
            
               der henviser til anmodning om ophævelse af Spyros Danellis' immunitet, som er fremsendt af viceanklageren ved Den Hellenske Republiks højesteret den 11. december 2012 (ref. nr. 4634/2012) i forbindelse med Kreta appelrets afgørelse af 22. marts 2012 (ref. nr. 584/2012), og hvorom der blev givet meddelelse på plenarmødet den 14. januar 2013,
            
         
               —
            
            
               der har hørt Spyros Danellis, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter, artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet og artikel 62 i Den Hellenske Republiks forfatning,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0159/2013),
            
         
               A.
            
            
               der henviser til, at Den Hellenske Republiks højesteret har anmodet om ophævelse af medlem af Europa-Parlamentet Spyros Danellis' parlamentariske immunitet i forbindelse med eventuelle retslige skridt angående en påstået lovovertrædelse;
            
         
               B.
            
            
               der henviser til, at, Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               C.
            
            
               der henviser til, at det fastslås i artikel 62 i Den Hellenske Republiks forfatning, at et parlamentsmedlem under sit mandat ikke kan retsforfølges, fastholdes eller fængsles eller på anden måde berøves sin frihed uden parlamentets samtykke;
            
         
               D.
            
            
               der henviser til, at Spyros Danellis er tiltalt for pligtforsømmelse, idet han angiveligt som borgmester i Hersonissos, præfekturet Iraklion, undlod at træffe foranstaltninger til at lukke en virksomhed i den pågældende kommune på trods af en afgørelse fra sundhedsmyndighederne om, at der skulle træffes sådanne foranstaltninger;
            
         
               E.
            
            
               der henviser til, at de påståede handlinger ikke udgør meningstilkendegivelser eller stemmeafgivelser under udøvelsen af hvervet som medlem af Europa-Parlamentet som omhandlet i artikel 8 i protokol nr. 7 vedrørende Den Europæiske Unions privilegier og immuniteter;
            
         
               F.
            
            
               der henviser til, at anklagen klart ikke har forbindelse til Spyros Danellis’ hverv som medlem af Europa-Parlamentet, men til hans tidligere hverv som borgmester i Hersonissos;
            
         
               G.
            
            
               der henviser til, at der ikke er nogen grund til at formode, at der foreligger fumus persecutionis, navnlig i betragtning af at Spyros Danellis ikke er den eneste tiltalte i den pågældende sag;
            
         
            
               1.
            
            
               vedtager at ophæve Spyros Danellis immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til anklageren ved Den Hellenske Republiks højesteret og til Spyros Danellis.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).